Τα φύλλα στα συρόμενα χωνευτά κουφώματα σύρονται εσωτερικά της τοιχοποιίας, με αποτέλεσμα να “εξαφανίζονται” όταν είναι ανοιχτά. Τα πόμολα των κουφωμάτων εξέχουν, έτσι ώστε να μπορείς εύκολα να κλείσεις ξανά.
Στόχος των κουφωμάτων αυτών είναι να καταλαμβάνουν τον ελάχιστο δυνατό χώρο. Επειδή σύρονται μέσα στο κενό της τοιχοποιίας, δε θα φοβάσαι να τοποθετήσεις οτιδήποτε θέλεις στον εσωτερικό τοίχο, από κουρτίνες, έως διακοσμητικά κάδρα και ράφια.
Αυτό είναι και το βασικό πλεονέκτημα των χωνευτών κουφωμάτων. Όσο για το πιο βασικό τους μειονέκτημα, χρειάζονται περισσότερη προσοχή κατά την τοποθέτηση, για να μη μένουν κενά που μπάζουν αέρα ή να μην “βρίσκει” το κούφωμα μέσα στον τοίχο.